open-index/open-wikipedia-markdown huggingface dataset:
ניק הנדריקס

**ניק הנדריקס** (באנגלית: **Nick Hendrix**; נולד ב-19 במרץ 1985) הוא שחקן אנגלי. הוא ידוע בעיקר מהופעתו בתפקיד סמל בילוש ג'יימי וינטר בסדרה המשטרתית "רציחות במידסומר" של רשת ITV.

## ביוגרפיה
הנדריקס נולד באסקוט שבברקשייר, וגדל באיטון הסמוך לווינדזור. הוא אחיינו של העיתונאי והקריין אלסטייר סטיוארט.

הוא סיים תואר BA בדרמה באוניברסיטת אקסטר. ב-2010 סיים את לימודי המשחק באקדמיה המלכותית לאמנות הדרמה (RADA).

הנדריקס הופיע במספר הפקות תיאטרון כשלמד ב-RADA בהן "קומפני", "מידה כנגד מידה", "אלקסטיס", "The Recruiting Officer", "הבט הביתה מלאך", "מקבת'" ו-"The White Stocking".

## תפקידים בתיאטרון

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:בוגרי אוניברסיטת אקסטר
קטגוריה:אנגלים שנולדו ב-1985
אטמוספירה (להקה)

**אטמוספירה** הייתה להקת רוק מתקדם עצמאית ישראלית אשר הוקמה ב-1975 בידי מוטי פונסקה ויובל ריבלין בגבעתיים. בלהקה היו חברים עובדיה "עודי" אהרוני כסולן (טרום הקלטות האולפן) שהוחלף באפרים ברק, מוטי פונסקה כגיטריסט הראשי, צוף פילוסוף כבסיסט (טרום הקלטות האולפן) שפרש מההרכב ואלון נדל תפס את מקומו, יובל ריבלין (שגם כתב את שני הקטעים הארוכים שהלהקה הקליטה) כקלידן הראשי, ומי-אל-מה (שנקרא אז עמי ליפנר, ושמאוחר יותר הצטרף גם לזינגלה) כמתופף הראשי.
הלהקה הייתה חלוצה בז'אנר הרוק המתקדם בישראל ביחד עם זינגלה, וכן חלוצה בז'אנר הרוק פסיכדלי שהגיע מחוץ לישראל בזכות להקות כגון פינק פלויד ויס.

הלהקה התפרקה ב-1978, והקלטותיה יצאו לאור רק כעבור רבע מאה.

## היסטוריה
הלהקה הוקמה על ידי מוטי פונסקה, יובל ריבלין, עובדיה ״עודי״ אהרוני, צוף פילוסוף ועמי ליפנר (מי אל-מה) כתלמידי בית ספר תיכון. בהמשך הצטרפו אלון נדל ושנה מאוחר יותר גם אפרים ברק מלהקת זינגלה. אטמוספירה הייתה מושפעת מאוד מלהקת יס הבריטית והייתה מיוחדת ברוק המתקדם הישראלי. הלהקה הקליטה מספר קטעים בהקלטה ביתית, באולפן גלי צה"ל, ובהמשך באולפני קולינור וטריטון. תחת התקליט חיפה הקליטו את היצירה "Cuckoo" ו-"Lady of Shallot". ברק, חבר בלהקה זינגלה, שר בקול המזכיר את סולן להקת יס, ג׳ון אנדרסון, ויחד הופיעו מספר הופעות בפסטיבל הרוק המתקדם של שאול גרוסברג בבית לסין, בבית החייל, בבית ציוני אמריקה, באמפי גני התערוכה, בפסטיבל נואיבה בסיני שאורגנו על ידי שוקי וייס, ועוד. הפרויקט עצר ב-1977 ומשם החלו החברים להתפזר להרכבים אחרים. הופעותיה הממוסדות הראשונות התקיימו באמצע 1976.

תמלילי השירים היו מאת משוררים אנגלים כמו ויליאם שייקספיר ואלפרד טניסון.

ב-2002 הוציא הלייבל MIO records את החומרים המוקלטים בדיסק כפול.

## חברי ההרכב
* עובדיה "עודי" אהרוני – שירה (טרום הקלטות הלהקה באולפן)
* שמואל ירון - מתופף בהרכב הראשוני. (טרום הקלטות הלהקה באולפן)
* מוטי פונסקה – גיטריסט ראשי
* צוף פילוסוף – בסיסט (טרום הקלטות הלהקה באולפן)
* אלון נדל – בסיסט ראשי
* יובל ריבלין – קלידן ראשי (וכתיבת המוזיקה שהלהקה הקליטה באולפן)
* אפרים ברק - שירה
* מי-אל-מה/עמי ליפנר – מתופף ראשי
* הלל יגל - קלידים, החליף את יובל ריבלין בזמן גיוסו לצה"ל, ועבד זמן מה עם מוטי פונסקה ומי אל-מה על חומר נוסף שהוא כתב, שלא הוקלט באולפן אבל בוצע בהופעה חיה בבית לסין ביחד עם הבסיסט אודי תמיר מזינגלה.

## הערות שוליים

קטגוריה:להקות רוק מתקדם ישראליות
קטגוריה:להקות שהוקמו בשנת 1975
קטגוריה:להקות שהתפרקו בשנת 1978
סקוט ארפילד

**סקוט נתניאל ארפילד** (באנגלית: **Scott Nathaniel Arfield**; נולד ב-1 בנובמבר 1988) הוא כדורגלן סקוטי-קנדי המשחק בעמדת הקשר בליווינגסטון.

## קריירת מועדונים
ארפילד, נולד בדקמונט שבסקוטלנד, לאם מקומית ואב יליד קנדי. ארפילד את הקריירה שלו במחלקת הנוער של פלקירק. ב-4 באוגוסט 2007, ארפילד ערך את הופעת הבכורה שלו, בניצחון 4–0 בחוץ בגרטנה. את שער הבכורה שלו בקבוצה הבקיע בהפסד 2–4 לאינוורנס. בדצמבר , זכה בתואר הכדורגלן הצעיר של החודש בליגה הסקוטית. בפברואר , ארפילד חתם על חוזה לחמש שנים בקבוצה. הוא רשם 35 הופעות בליגה וכבש 3 שערים. עונה לאחר מכן, כבש 10 שערים בכל המסגרות, 7 מתוכן בליגה. באוגוסט , המילטון אקדמיקל הציע 100 אלף פאונד עבור כרטיס השחקן של ארפילד, אך נדחתה.

ב-24 במאי 2010, ארפילד סיכם בהאדרספילד טאון תמורת 400 אלף פאונד. ב-7 באוגוסט 2010, ארפילד ערך את הופעת הבכורה שלו בהאדרספילד ערך בניצחון 3–0 נגד נוטס קאונטי. ב-11 בספטמבר, כבש את שער הבכורה שלו בקבוצה בניצחון 1–2 נגד לייטון אוריינט.

בקיץ , ארפילד נבחן בברנלי ואף כבש בניצחון 0–3 נגד קורק סיטי במשחק אימון. כעבור 4 ימים, חתם על חוזה לשנתיים בקבוצה. בברנלי, ארפילד לבש את החולצה עם המספר 37, לזכר של חברו של ארפילד קרייג גואנס, ששיחק איתו בקבוצת הנוער של אינוורנס ונהרג בתאונה בשנת 2005. ב-6 באוגוסט 2013, ארפילד כבש את שער הבכורה שלו בניצחון 4–0 נגד יורק במסגרת גביע הליגה. בסיום העונה, ברנלי עלתה לפרמייר ליג וארפילד חתם לשלוש שנים נוספות במועדון. במשחק פתיחת העונה של עונה לאחר מכן, ארפילד הבקיע את שער הבכורה שלו בפרמייר ליג.

ב-14 במאי 2018, ארפילד חזר לסקוטלנד וחתם לארבע שנים בגלאזגו ריינג'רס. ב-7 באפריל 2019, ארפילד הבקיע את השלושער הראשון שלו בקריירה בניצחון 3–0 מול מות'רוול.

ב-12 ביולי 2024 לאחר עונה אחת בשארלוט חתם בבולטון וונדררס.

ב-3 בפברואר 2025 חזר לפלקירק בה גדל. את הופעת הבכורה שלו ערך נגד פטריק ת'ייסל בה כבש שלושער. המשחק נגמר בניצחון 2-5 לפלקירק.

## קריירה בינלאומית
בצעירותו, ארפילד שיחק בכל הנבחרות הצעירות של סקוטלנד, ואף בנבחרת המילואים שלה.

בפברואר , ארפילד הגיש בקשה לפיפ"א, לייצג את קנדה, מולדת אביו וכעבור חודש הבקשה אושרה. ב-25 במרץ, ארפילד ערך את הופעת הבכורה שלו בנבחרת בהפסד 0–3 ל. ב-7 ביולי 2017, ארפילד הבקיע את שער הבכורה שלו בנבחרת בניצחון 2–4 נגד  במסגרת שלב הבתים של גביע הזהב בכדורגל 2017.

## תארים
**גלאזגו ריינג'רס**
* ליגת העל הסקוטית: 2020/2021
* גביע סקוטי: 2021/2022

## קישורים חיצוניים

קטגוריה:כדורגלנים קנדים
קטגוריה:כדורגלנים סקוטים
קטגוריה:קשרי כדורגל קנדים
קטגוריה:קשרי כדורגל סקוטים
קטגוריה:אברדין: כדורגלנים
קטגוריה:כדורגלני האדרספילד טאון
קטגוריה:כדורגלני ברנלי
קטגוריה:כדורגלני גלאזגו ריינג'רס
קטגוריה:כדורגלני שארלוט
קטגוריה:כדורגלני בולטון וונדררס
קטגוריה:כדורגלני נבחרת קנדה
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:ספורטאים זרים באנגליה
קטגוריה:ספורטאים זרים בארצות הברית
קטגוריה:ספורטאים קנדים באנגליה
קטגוריה:ספורטאים קנדים בארצות הברית
קטגוריה:סקוטים שנולדו ב-1988
קטגוריה:קנדים שנולדו ב-1988
דייגו ולאסקס (שחקן)

**דייגו ג'ק ולאסקס** (באנגלית: **Diego Jack Velazquez**; נולד ב-5 בדצמבר 2001 בסן סלוודור) הוא שחקן טלוויזיה וקולנוע סלוודורי-אמריקאי. ידוע בעיקר בזכות תפקידו בסדרה "משפחת רעם".

## ביוגרפיה
דייגו נולד באל סלוודור להורים סלוודוריים-מקסיקניים, ועבר לפורטלנד, אורגון בגיל 8. לאביו קוראים ג'וני. הוא דובר אנגלית וספרדית.

בילדותו גילה עניין רב באיפור ותחפושות, ורצה להפוך למאפר אפקטים מיוחדים. בגיל שש בערך, כשהתלווה לאימו לעבודתה כסטייליסטית פרסומות, הוא ראה מה השחקנים עושים והוקסם מכך, והחליט שירצה לעסוק במשחק בחייו.

## קריירה
הוא הופיע לראשונה על המסך בשנת 2009, בתפקיד מינורי, בסרט "The City of Your Final Destination", ומאז השתתף במספר רב של סרטים וסדרות, בהם גילם בעיקר דמויות של ילדים, בחלקם כניצב. בשנה שלאחר מכן גילם את פטריק קרולי בסרט "Extraordinary Measures". מאוחר יותר באותה שנה הופיע בשני פרקים של סדרת הטלוויזיה "העוקץ". הוא הופיע גם במספר פרסומות וסרטוני תדמית.

בשנת 2013 הוא החל להשתתף בקומדיית המצבים "משפחת רעם" המשודרת בערוץ ניקלודיאון, בתפקיד בילי תנדרמן, וזהו תפקידו המוכר ביותר. לאחר מכן הופיע באותו תפקיד בסדרה ״משפחה נרדפת״ בפרק אחד, המוביל המשך לחלק הראשון בקרוסאובר עם משפחת רעם. בשנת 2024 חזר לנעליו של בילי בסרט ״משפחת רעם חוזרת: הסרט״, ובשנת 2025 שב לתפקיד כאורח ההופיע מעט בסדרת הספין אוף, ״משפחת רעם: המשימה״. ביקורות רבות נורו על הסדרה בכך שתפקידיהם של בילי, נורה, האנק ובארב היו אורחים לאחר שהיו דמויות ראשיות בסדרה המקורית.

בשנת 2014 הוציאו ניקלודיאון דיסק שכותרתו "The Fakest Song Ever" עם ולאסקס, ג'ק גריפו, קמרון אוקסיו, קרטיס האריס ובנג'מין פלורס ג'וניור.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2001
פאם דואן צ'אן

**פאם דואן צ'אן** (בווייטנאמית: **Phạm Đoan Trang**; נולדה ב-1978 בהאנוי) היא סופרת, בלוגרית, עיתונאית ופעילה דמוקרטית וייטנאמית. היא כלת פרס הומו הומיני לשנת 2017 מטעם ארגון People In Need שכינה אותה "אחת הדמויות המובילות של ההתנגדות הווייטנאמית בת זמננו". באותה שנה פרסמה את ספרה התשיעי "פוליטיקה לכולם" ("Chính Trị Bình Dân").

ב-2019 הוענק לה פרס חופש העיתונות מטעם ארגון עיתונאים ללא גבולות.

באוקטובר 2020 היא נעצרה והואשמה בהפצת מידע כוזב על פעילות המשטר. בדצמבר 2021 נגזרו עליה 9 שנות מאסר, יותר ממה שדרשה התביעה. ארגון אמנסטי אינטרנשיונל הגדיר את ההרשעה "שערורייתית".

## קישורים חיצוניים

* 

* 

## הערות שוליים

קטגוריה:סופרות
קטגוריה:נשים וייטנאמיות
קטגוריה:פעילות חברתיות
קטגוריה:בלוגריות
קטגוריה:עיתונאיות
קטגוריה:אסירים פוליטיים
קטגוריה:ילידות 1978
קטגוריה:זוכות אות האומץ הנשי הבין-לאומי
ואלרי קוגן

250px|ממוזער|שמאל|צילום אוויר של קיסריה, בצידה השמאלי של התמונה אחוזתו של קוגן בעת בנייתה
**ואלרי קוגן** (ברוסית: **Валерий Коган**; נולד ב-1951) הוא איש עסקים ואוליגרך יהודי-רוסי, מבעלי נמל התעופה הבינלאומי דומודדובו, המתגורר חלק מהזמן בישראל. ב-2014 דורג קוגן במקום ה-687 ברשימת המיליארדרים של "פורבס" עם הון מוערך של כ-2.5 מיליארד דולר.

## ביוגרפיה
קוגן נולד בעיירה מריופול, שעל שפת ים אזוב באוקראינה. לפי אתר האינטרנט של חברת איסט-ליין, שהוא היושב ראש שלה, קוגן שירת בצי הסובייטי, ועבד בשירות הדיפלומטי, ובעל השכלה אקדמית בתחום הכלכלה. לפי מסמך שפורסם באתר ויקיליקס קוגן היה סוכן ק.ג.ב..

קוגן עשה את הונו בעזרת קשרים שהיו לו בממשל הרוסי בתקופת פירוק ברית המועצות, יחד עם שותפו דימיטרי קמינשק. קמינשק הקים סוכנות נסיעות ואחר כך חברה לטיסות שכר "איסט-ליין", שעסקה גם בהובלות סחורות מרוסיה לסין ובחזרה. החברה השתלטה ב-1997 על נמל התעופה דומודדובו, לאחר שהופרט. בהמשך נכנסה החברה גם לעסקי נדל"ן. החברה נמצאת בבעלות חברת החזקות בשם FML, הרשומה במקלט מס, האי מאן (כך שאין מידע גלוי על בעלי המניות שלה). בשנת 2005 פרץ סכסוך בין הרשויות לבין החברה בנוגע לגובה דמי החכירה של שדה התעופה דומודדובו, והמדינה איימה להלאים את השדה. נראה שבתקופה זו הגיע קוגן לישראל וקיבל אזרחות ישראלית כעולה חדש. ברשימת 500 עשירי רוסיה של המגזין הרוסי "פיננס", דורג קוגן בשנת 2007 במקום 157 ,עם הון אישי מוערך של 600 מיליון דולר (אם כי שנה קודם דורג עם הון אישי של 90 מיליון דולר).

## חיים אישיים
קוגן, נשוי, אב לשניים וסב לשניים, מתגורר רוב הזמן במוסקבה. בנו אלכס קוגן, הוא זמר שהופיע יחד עם חוליו איגלסיאס. בתו, דרינה לוזובסקי, היא עורכת דין. ב-2018 פורסם בעיתונות הבינלאומית כי קוגן שילם יותר מ-4 מיליון דולר למריה קארי ואלטון ג'ון, כדי שישירו בחתונת נכדתו שנערכה בלונדון. השחקן אנטוניו בנדרס הנחה את האירוע.

קוגן התפרסם לראשונה בישראל בפברואר 2008, לאחר שביצע עסקה מורכבת במהלכה רכש חמש וילות צמודות, הממוקמות על שטח של 11.5 דונם בקיסריה בקו ראשון לים. קוגן שילם תמורת הוילות 64 מיליון שקל (17 מיליון דולר). קוגן קנה את הוילות כדי להרוס אותן, ולבנות על השטח אחוזה פרטית. הוועדה מקומית לתכנון ולבנייה של מועצה אזורית חוף הכרמל אישרה את התוכנית לאיחוד המגרשים והריסת הבתים במרץ 2008. בניית האחוזה בפועל החלה בשנת 2012 והסתיימה ב-2015, בעלות מוערכת של 350 עד 500 מיליון שקל. בשנת 2013 דווח כי קוגן רכש עוד שני בתים סמוכים הנמצאים ברחוב הדר.

במאי 2009, התפרסם כי קוגן רכש פנטהאוז בפרויקט Sea One ברחוב הירקון, מול הטיילת בתל אביב. הפנטהאוז הורכב מחמש דירות שונות ונמכר לקוגן במחיר של 110 מיליון שקל, המחיר הגבוה ביותר ששולם עבור דירה בישראל עד אז. במאי 2024 מכר את הדירה תמורת 120 מיליון שקל.

## ראו גם
* אוליגרכים רוסים
## קישורים חיצוניים
* 
* 
* 

## הערות שוליים

קטגוריה:אנשי עסקים רוסים
קטגוריה:מיליארדרים ישראלים
קטגוריה:עולים בשנות ה-2000
קטגוריה:קיסריה: אישים
קטגוריה:רוסים שנולדו ב-1951
קטגוריה:ישראלים שנולדו ב-1951
פורד מוסטנג SSP

**פורד מוסטנג SSP** (באנגלית: **Ford Mustang SSP**) היא מכונית המבוססת על פורד מוסטנג שיועדה להיות ניידת משטרה. הניידת יוצרה על ידי פורד בין השנים 1982-1993.

## היסטוריה
בשנת 1982 ביקשה סיירת הכבישים בקליפורניה מפורד לייצר מכונית משטרה קלת משקל עקב תקלות ברכבי המשטרה הישנים.

## ייצור
ממוזער| 1982 פורד מוסטנג קופה שהיה מכונית סיור מהירה בקליפורניה לשעבר
ממוזער| פורד מוסטנג 1985
ממוזער| 1989 פורד מוסטנג SSP קופה במשטרת מדינת אלבמה
ממוזער| 1992 פורד מוסטנג SSP קופה בבעלות משטרת מדינת פלורידה
ההערכה היא שכמעט 15,000 מהיחידות הללו יוצרו משנת 1982 ועד הפסקתן בשנת 1993 עבור למעלה מ־60 ארגוני אכיפת חוק וסוכנויות ממשלתיות. תפקידיהם נעו בין סיור כללי ליחידות מרדף, כשחלקם שימשו בתפקידים מיוחדים כמו תפיסת מבריחי סמים ועד יחידות הכשרה באקדמיה.

## משתמשים
### ממשלת ארצות הברית
* המנהל אכיפת סמים
* FBI
* שירות הגירה והאזרחות
* שירות הדואר של ארצות הברית - 6 שימשו באזור לוס אנג'לס בקליפורניה
* חיל האוויר של ארצות הברית - משמש כמכונית מרדף אחר מטוס הריגול U-2 .
* משמר הגבול בארצות הברית - לתפיסת מבריחי סמים
* שירות המכס של ארצות הברית
* שירות דגים וחיות בר בארצות הברית

### ממשלות מדינה
* חיילים ממדינת אלבמה
* המחלקה לביטחון הציבור באריזונה
* סיירת דרכים בקליפורניה - רוכש ראשוני של ה- SSP מוסטנג
* סיירת מדינת קולורדו
* משטרת מדינת קונטיקט
* משטרת מדינת דלאוור
* סיירת דרכים בפלורידה - המשתמש השני בגודלו ב-מוסטנג SSP.
* סיירת מדינת ג'ורג'יה
* משטרת מדינת איידהו
* משטרת מדינת אינדיאנה
* סיירת כביש קנזס
* משטרת מדינת קנטקי
* משטרת מדינת לואיזיאנה
* משטרת מדינת מסצ'וסטס
* משטרת מדינת מישיגן
* סיירת מדינת מינסוטה
* סיירת כביש מיסיסיפי
* סיירת כביש מיזורי
* סיירת מדינת נברסקה
* סיירת הכביש המהיר בנבאדה
* משטרת מדינת ניו מקסיקו
* משטרת מדינת ניו יורק
* סיירת כביש צפון קרוליינה
* סיירת כביש אוקלהומה
* משטרת מדינת אורגון
* משטרת מדינת פנסילבניה
* משטרת מדינת רוד איילנד
* סיירת דרכים של דרום קרוליינה
* סיירת דרך טנסי
* המחלקה לביטחון הציבור של טקסס - המשתמש השלישי בגודלו ב- SSP מוסטנג.
* סיירת כביש ביוטה
* משטרת מדינת וירג'יניה - תיבת הילוכים ידנית.
* סיירת מדינת וושינגטון
* סיירת מדינת ויסקונסין
* סיירת הכביש המהיר של ויומינג

### ממשלות עיר / מחוז
* משטרת ארלינגטון, טקסס
* מחוז השריף במחוז דגלאס, ג'ורג'יה
* משטרת אטלנטה, ג'ורג'יה
* משטרת סמית'פילד, וירג'יניה
* קלירווטר, משטרת פלורידה
* משטרת פורט וורת', טקסס
* ג'ונסבורו, משטרת AR
* משטרת ניו יורק - משרדי סיור בכבישים מהירים
* פנסקולה, משטרת פלורידה
* משטרת סן פרנסיסקו
* משטרת וינטר פארק פלורידה.
* משטרת בבוורלי הילס, קליפורניה.
* לשכת המשטרה בפורטלנד.
* משטרת גילרוי, קליפורניה
* משטרת כדור הארץ, טקסס
* מחוז שריף במחוז טרנט, טקסס
* משטרת סטפנוויל טקסס
* משרד השריף של מחוז פינלס, לארגו פלורידה

### קנדה
* משטרת הרכבים הקנדית המלכותית

## קישורים חיצוניים

* פרויקט VIN של מוסטנג SSP
* מרשם השירות המיוחד למוסטנג
* מוסטנגי שירות מיוחדים
* SSP מוסטנג
## הערות שוליים

מוסטנג SSP
קטגוריה:מכוניות קופה
קטגוריה:כלי רכב אמריקאיים
קטגוריה:דגמי מכוניות שהושקו ב-1982
הסליק בטירת צבי

פתח הסליק והסולם לירידה לסליק|שמאל|ממוזער|250px
פתח הכניסה לסליק ממחסן התבואה. הפתח מוסווה על ידי עמוד שלכאורה תמך בתקרה אך ניתן היה להסירו ולחשוף את פתח הפיר|שמאל|ממוזער|250px
**הסליק בטירת צבי** היה הסליק המרכזי של קיבוץ טירת צבי שבעמק בית שאן. הסליק נבנה ב-1944 מתחת למחסן התבואה ושימש את הקיבוץ לאחסון נשק. הסליק נפתח רק בשנות ה-70, הוגדר כאתר מורשת ונפתח לביקורים.

## רקע
עם סיום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא ייתן תמיד מענה ביטחוני ליישוב היהודי. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ.

גם בקיבוץ טירת צבי, שהוקם ב-1937, החל תהליך התקנה והטמנה של סליקים קטנים בחביות. ב-1944 הוחלט על בניית סליק מרכזי.

## ההיסטוריה של הסליק
הסליק נבנה ב-1944 בעומק של כמטר מתחת למחסן התבואה וקירותיו נוצקו מבטון. הכניסה לסליק הייתה דרך פתח מרובע שנחצב ברצפת המחסן. על הפתח הותקן לוח מתכת ומעליו הוצב עמוד מתכת שהיה דומה לעמודים אחרים באסם שנועדו לתמוך בגג אך את העמוד שמעל פתח הסליק ניתן היה להזיז ממקומו ובכך להגיע ללוח המתכת שכיסה על פתח הסליק. הצינור גם שימש לאוורור הסליק. מעל מכסה הברזל הוערמו שקים של חיטה שהסתירו את הלוח.

לאחר השלמתו שימש הסליק לאחסון הנשק והתחמושת של הקיבוץ. בשבת השחורה ב-1946 ערכו הבריטים חיפוש בקיבוץ אך לא מצאו את הסליק. במהלך מלחמת העצמאות נעשה שימוש בנשק שאוחסן בסליק.

## לאחר מלחמת העצמאות
ב-1950 הועבר מפעל הבשר הקיבוצי ממבנה "הטירה" למחסן התבואות ורצפת המבנה (כולל פתח הסליק) כוסתה בבטון ורוצפה באריחים. ב-1967 הוקם מפעל חדש והמבנה ננטש.

ב-1971 נפרצה רצפת המבנה ונתגלה הסליק. בבניין בו נמצא נפתח מרכז מבקרים בשם "דרך התמר" המספר את סיפורו של עץ התמר ושימושיו והסליק השתלב במרכז זה.

## לקריאה נוספת
* ד"ר רפי קיטרון, **ארץ ישראל הנסתרת - סיפורם של הסליקים ותולדותיהם**, הוצאת אריאל, 2010, עמוד 119

## קישורים חיצוניים

* הסליק בטירת צבי, באתר "אירוח כפרי בטירת צבי"
* , 27 במאי 2017

## הערות שוליים

טירת צבי
סליק
קטגוריה:אתרי מורשת במחוז צפון
קואיצ'י טנאקה

**קואיצ'י טנאקה ** (ביפנית: **田中 耕**; נולד ב-3 באוגוסט 1959) הוא מהנדס חשמל יפני, זוכה פרס נובל בכימיה ב-2002, יחד עם ג'ון בנט פן וקורט וותריך, על פיתוח שיטה חדשה לניתוחים ספקטרומטריים המוניים של מקרומולקולות ביולוגיות.

## ראשית חייו
טנאקה  נולד וגדל בטויאמה שביפן, אמו הביולוגית נפטרה חודש לאחר שנולד. טנאקה  סיים תואר ראשון בהנדסת חשמל באוניברסיטת טוהוקו בשנת 1983, לאחר מכן הצטרף לתאגיד Shimadzu, שם עסק בפיתוח ספקטרומטריים מסה.

## ספיגת לייזר רך
לצורך ניתוח ספקטרומטריית מסה של מקרומולקולה, כגון חלבון, יש ליינן את האנליט ולהאיידו באמצעות הקרנת לייזר. הבעיה היא שההקרנה הישירה של דופק לייזר אינטנסיבי על מקרומולקולה גורמת לניתוק האנליטי לשברים זעירים ולאיבוד מבנהו. בפברואר 1985 מצא טנאקה כי באמצעות תערובת של אבקת מתכת דקה במיוחד בגליצרול כמטריקס, ניתן ליינן אנליטי מבלי לאבד את מבנהו. עבודתו הוגשה כבקשת פטנט בשנת 1985, ולאחר שהבקשה לפטנט פורסמה ברבים בכנס השנתי של האגודה הספקטרומטרית ההמונית ביפן שהתקיימה בקיוטו, במאי 1987, ונודע בשם ספיגת לייזר רך.

עם זאת, הייתה ביקורת כלשהי על זכייתו בפרס, באומרם כי תרומתם של שני מדענים גרמנים, פרנץ הילנקמפ ומייקל קאראס, הייתה גם גדולה דיה כדי לא להיפטר, ולכן עליהם להיכלל גם כזוכים בפרס. הסיבה לכך היא שהם דיווחו לראשונה בשנת 1985 על שיטה, עם רגישות גבוהה יותר בשימוש בתרכובת אורגנית קטנה כמטריקס, כי הם מכנים ספיגת / יינון לייזר בעזרת מטריצה (MALDI). כמו כן SLD של טנאקה אינו משמש לניתוח ביומולקולות, בינתיים נעשה שימוש נרחב ב-MALDI במעבדות מחקר ספקטרומטר מסה. אך בעוד ש-MALDI פותח לפני SLD, הוא לא שימש ליינון חלבונים עד לאחר הדיווח של טנאקה .

## הוקרה
* 2003 – פרס מיוחד של האגודה לספקטרומטריית המונים של יפן
* 1989 – פרס האגודה לספקטרומטריית המונים של יפן
* 2002 – פרס נובל לכימיה
* 2002 – סדר התרבות
* 2002 – דוקטור לשם כבוד של אוניברסיטת טוהוקו
* 2003 – אזרחות כבוד של מחוז טויאמה
* 2006 – חבר באקדמיה ביפן.

## קישורים חיצוניים

* 

## הערות שוליים

קטגוריה:זוכי פרס נובל יפנים
קטגוריה:זוכי פרס נובל לכימיה
קטגוריה:מהנדסי חשמל
קטגוריה:מהנדסים יפנים
קטגוריה:מעוטרי מסדר התרבות
קטגוריה:יפנים שנולדו ב-1951
Viva Kids Vol. 2

***Viva Kids Vol. 2*** הוא אלבום הילדים השני של הזמרת-יוצרת המקסיקנית טליה. האלבום יצא לאור ב-29 במאי 2020, על ידי חברת התקליטים סוני מיוזיק לטין. בשנת 2014, הוציאה טליה את אלבום הילדים הראשון שלה *Viva Kids Vol. 1*, ולאור הצלחתו יצא אלבום הילדים הזה.

האלבום יצא בפורמט של הורדה דיגיטלית ובפורמט של הזרמת מוזיקה.

## רשימת רצועות

## קישורים חיצוניים

## הערות שוליים

קטגוריה:אלבומי טליה
קטגוריה:אלבומים בספרדית
קטגוריה:אלבומי חברת סוני מיוזיק לטין
יחסי בחריין–תימן

**יחסי בחריין–תימן** הם היחסים הדיפלומטיים בין **[[בחריין|ממלכת בחריין]]** לבין **[[תימן|הרפובליקה התימנית]]**.

## היסטוריה
בנובמבר 1999, נחתם בין שתי המדינות הסכם שיתוף פעולה בתחום הבריאות. בספטמבר 2002, שתי המדינות חתמו על האמנה לחילופי מדיה בין שתי המדינות. ב-24 במרץ 2019, יושבת ראש מועצת הנבחרים של בחריין, פאוזיה זינאל, ערכה ביקור רשמי עם שגריר תימן בבחריין, ודנה עמו על כניסת תימן לקואליציה הערבית בראשותו של ערב הסעודית, ועל הקטנת חוג ההשפעה של איראן במזרח התיכון.

## סחר
טרם איחוד תימן היו קשרי המסחר בין שתי המדינות מוגבלים ודלים עקב סנקציות שהוטלו על תימן. בשנת 1997, חלה עלייה בקשרי המסחר בין שתי המדינות, ובנובמבר 1998, נחתם הסכם פטור ממס בין שתי המדינות.

## נציגויות דיפלומטיות
* בחריין אינה מיוצגת בתימן הן בדרג השגרירות והן בדרג הקונסולרי.
* תימן מיוצגת בבחריין בדרג השגרירות באמצעות שגרירות רשמית שהיא מחזיקה במנאמה, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
שברולט קמארו הדור הראשון

**שברולט קמארו** **הדור הראשון** היא מכונית פוני אמריקאית, שיוצרה על ידי שברולט בין השנים 1967–1969.

## דגמי הדור הראשון

**RS**

הגיע עם מנוע cu in L26 I6 ופנסים קדמיים מוסתרים.

**SS**

הגיע עם מנוע משודרג V8s.

**Z28**

יצא עם שדרוג של המנוע V8s.

**ZL1**

יוצר בסוף הדור הראשון. הוא כולל מנוע V8 משופר.

## יחידות שהופקו
היחידות שהופקו בכל שנות הייצור של הדור הראשון: 699,138 יחידות מכל הדגמים.

## מנועי הדור הראשון
* I6, שמספק כ־104 כ"ס.
* V8, שמספק כ־216 כ"ס.
* V8s, שמספק כ־431 כ"ס.
* גרסה משופרת של ה-V8s, שמספק כ־436 כ"ס.

## גלריה

קובץ:1969 Bob Jane Chevrolet Camaro ZL-1 Race Car.jpg|ZL1
קובץ:1969 Chevrolet Camaro Z28 (15313432294).jpg|Z28
קובץ:1969 Chevrolet Camaro SS (13842228053).jpg|SS
קובץ:A133 (23932744554).jpg|RS


## קישורים חיצוניים

* קבוצת המחקר של קמארו - נתוני התייחסות לשנת 1967–1969
* (Chevrolet Camaro (first generation בוויקיאנגלית

קטגוריה:מכוניות קבריולה
קטגוריה:מכוניות קופה
קטגוריה:מכוניות שרירים
קטגוריה:מכוניות ספורט
קטגוריה:דגמי מכוניות שהושקו ב-1966
קטגוריה:שברולט קמארו
קטגוריה:כלי רכב אמריקאיים
ריצ'רד הנדרסון

**ריצ'רד הנדרסון** (באנגלית: **Richard Henderson**; נולד ב־19 ביולי 1945) הוא ביוכימאי וביופיזיקאי סקוטי, זוכה פרס נובל לכימיה לשנת 2017 ביחד עם ז'אק דובושה ויואכים פרנק, "על תרומתם בפיתוח מיקרוסקופיה אלקטרונית קריוגנית ברזולוציה גבוהה לבחינה של מערכות ביוכימיות בתמיסות".

## ביוגרפיה
ויליאם מורנר נולד ב-19 ביולי 1945 באדינבורו שבסקוטלנד. בשנת 1966 סיים בהצטיינות תואר ראשון בפיזיקה באוניברסיטת אדינבורו ובשנת 1969 סיים דוקטורט באוניברסיטת קיימברידג'. משנת 1973 עבד במעבדת MRC לביולוגיה מולקולרית.

## פרסים והוקרה
* 1983 – עמית בחברה המלכותית
* 1998 – חברות באקדמיה הלאומית למדעים
* 1999 – פרס גרגורי אמינוף
* 2008 – דוקטור לשם כבוד מאוניברסיטת אדינבורו
* 2016 – מדליית קופלי
* 2017 – עמית כבוד בחברה המלכותית לכימיה
* 2017 – פרס נובל לכימיה
* 2018 – מסדר עמיתי הכבוד
* 2019 – דוקטור לשם כבוד מאוניברסיטת לידס

## קישורים חיצוניים

* 

קטגוריה:בוגרי אוניברסיטת אדינבורו
קטגוריה:זוכי פרס נובל לכימיה
קטגוריה:זוכי פרס נובל סקוטים
קטגוריה:זוכי מדליית קופלי
קטגוריה:עמיתי החברה המלכותית
קטגוריה:מעוטרי מסדר עמיתי הכבוד
קטגוריה:ביולוגים מולקולרים בריטים
קטגוריה:בריטים חברי האקדמיה הלאומית למדעים של ארצות הברית
קטגוריה:ביוכימאים סקוטים
קטגוריה:זוכי פרס נובל לשנת 2017
קטגוריה:בריטים שנולדו ב-1945
קטגוריה:סגל מעבדת MRC לביולוגיה מולקולרית
לוחכי עלים

[ממוזער|[אייל נקוד מלחך עלים מעץ בהודו. האייל ניזון בדרך כלל מעשבים וצמחייה נמוכה אך יכול להתרומם כדי לאכול עלי עצים.]]
[ממוזער|[צבי ג'ירפי מלחך עלי שיטה.]]
**לוחכי עלים** (באנגלית: **browsing**) הם בעלי חיים הרבּיבוֹרים (אוכלי-צמחים) הניזונים מעלים, נבטים ושאר מזון צמחי, אך בניגוד למרבית אוכלי העלים – ובדומה ללוחכי העשב – הם ניזונים מהעשבים הנמוכים, המותאמים יותר לעיכול התאית הקשה של העשב ולתזונה מפני הקרקע במשך רוב שעות היום.

בניגוד אליהם לוחכי העלים יעדיפו תזונה של עלי עצים נמוכים ושיחים ולעיתים גם צמחייה רכה קרקעית או אף צמחי מים. בצורת אכילתם הם דומים מאוד ללוחכי העשב אך בעלי שיניים עדינות יותר הנשחקות בקצב מואט יותר ובעלי קיבה פחות מותאמת לעיכול תאית. חלקם מגוונים גם בעשבים וקשה להבחין בהבדל מוחלט ביניהם.

חלק ממינים אלה שהם שוכני קרקע בעלי מאפיינים המתאימים להגעה אל ענפי העצים. הצבי הג'ירפי בעל שרירים מיוחדים ה"נועלים" את גפיו האחוריות ומכופפים את הקדמיות, כך שיוכל "לאחוז" בענפים והוא גם בעל צוואר ארוך המסייע למשימה. הג'ירף גם הוא בעל צוואר ארוך וכן לשון ארוכה ותופסנית. בנוסף מיני אייליים שונים, אנטילופות שוכנות חורש רבות ואף חיות מבויתות כמו פרות, כבשים או עזים (הנוהגות גם לטפס על ענפים דקים) ניזונים מעלים נוסף על עשבים. חיות נוספות הלוחכות עלים הם קרנפיים, טפיריים ופילים, אשר בכוחם הרב יכולים להפיל עץ שלם ולאכול את עליו.

באזורים מסוימים לוחכי עלים יכולים לגרום למוות של עצים, שיחים ושתילים רכים, מה שיכול לגרום לפגיעה ביערות ראשוניים וכן באדמה, סיכון לשריפות טבעיות ולפגיעה בחיות נדירות למשל בקואלות או צבי גלאפגוס הנפגעים מרעייה של איילים או עזים שפלשו לשטחם והרסו את בתי גידולם ומזונם הייחודי.

## ראו גם
* לוחכי עשב
* אוכלי עלים

## קישורים חיצוניים

קטגוריה:אוכלי צמחים
קטגוריה:עלים
נועם אכטל

**נועם אכטל** (נולדה ב-16 באפריל 1996) היא כדורגלנית ישראלית המשחקת כמגנה בקבוצת הפועל תל אביב בליגת העל בכדורגל נשים ובנבחרת ישראל.

## ביוגרפיה
אכטל נולדה בקיבוץ יגור ובגיל 11 התחילה לשחק בקבוצת הנערות של מכבי כישרונות חדרה וזכתה עמה בשלוש אליפויות ובגביע המדינה לנערות.

בגיל 15 בעונת 2011/2012 הצטרפה לקבוצה הבוגרת.

בשנת 2012 התקבלה לאקדמיה לכדורגל לבנות במכון וינגייט. בשנה הראשונה שיחקה במקביל בקבוצת האקדמיה כקפטנית ובקבוצות הנערות והבוגרות של חדרה. סה"כ 65 משחקים בעונה כולל משחקי הגביע.

ב-2014 חזרה לקבוצתה מכבי כישרונות חדרה והייתה שותפה לזכייה בגביע המדינה.

בעונה שלאחר מכן עברה למ.כ רמת השרון והייתה שותפה לזכייתה הראשונה באליפות ולאחר שנתיים גם בזכייתה הראשונה בגביע.

בעונת 2018/2019 עברה לאס"א תל אביב וזכתה איתה בדאבל.

## בנבחרת
אכטל שיחקה בנבחרת הנשים עד גיל 17 החל מ-2010 ורשמה בה שמונה הופעות. בנבחרת הנשים עד גיל 19 רשמה שש הופעות.

את הופעת הבכורה שלה בנבחרת הבוגרת ערכה ב-2017 נגד נבחרת ליטא ונכון לדצמבר 2023 רשמה 18 הופעות במדים הלאומיים.

## תארים
### [[מכבי חדרה (כדורגל נשים)|מכבי כישרונות חדרה]]
* גביע המדינה: 2014/2015

### [[מועדון הכדורגל רמת השרון (כדורגל נשים)|מ.כ רמת השרון]]
* אליפות המדינה: 2015/2016
* גביע המדינה: 2017/2018

### [[אס"א תל אביב (כדורגל נשים)|אס"א תל אביב]]
*אליפות המדינה: 2018/2019
*גביע המדינה: 2018/2019

## קישורים חיצוניים

* 
* פרופיל באתר ההתאחדות לכדורגל בישראל

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:כדורגלניות אס"א תל אביב
קטגוריה:כדורגלניות מכבי כישרונות חדרה
קטגוריה:כדורגלניות מ.כ. רמת השרון
קטגוריה:כדורגלניות הפועל תל אביב
קטגוריה:יגור: אישים
קטגוריה:בוגרות בית חינוך כרמל זבולון
קטגוריה:בוגרי בית חינוך כרמל זבולון
קטגוריה:ישראליות שנולדו ב-1996
קטגוריה:ישראלים שנולדו ב-1996
יהדות אריתריאה

באריתריאה התקיימה כמאה שנה קהילה יהודית קטנה אשר מנתה כמה מאות אנשים בשיאה. יהודים הגיעו לאריתריאה לראשונה במאה ה-19, מעדן שבתימן. המהגרים הגיעו מסיבות כלכליות וכדי לברוח מרדיפות. בשנות ה-30 של המאה ה-20 הגיעו לאריתריאה גם יהודים אירופאים שנמלטו מהנאצים באירופה. עם קום מדינת ישראל עלו רבים מבני הקהילה במסגרת מבצע על כנפי נשרים, והנותרים עזבו את המדינה בשנות ה-70 בעקבות מלחמת העצמאות של אריתריאה והמאבק נגד אתיופיה.
[ממוזער|[בית קברות יהודי באסמרה.]]

## היסטוריה
היהודים הראשונים הגיעו לאריתריאה בסוף המאה ה-19, לאחר כיבוש אתיופיה על ידי האימפריה האיטלקית והקמת אריתריאה האיטלקית . רוב היהודים הגיעו מהקהילה היהודית בעדן.

במפקד שנערך באריתריאה ב-1 בינואר 1905, התגוררו 120 יהודים באריתריאה. 83 מתוכם במחוז שבירתו אסמרה, 27 במאסאווה, 7 התגוררו בעיר קרן ו-2 בעיר אסאב, בשנים שלאחר מכן סבלו היהודים שם מהתנכלויות ועלילות דם.

בשנת 1906 הושלם בית הכנסת אסמרה באסמרה, הבירה. הוא כולל מקדש ראשי, שיכול להכיל עד 200 אנשים, כיתות לימוד, ובית קברות יהודי קטן.

בשנות ה-30 של המאה ה-20, קיבלה הקהילה היהודית חיזוק, כאשר יהודים אירופאים רבים היגרו לאריתריאה, כדי להימלט מרדיפות הנאצים באירופה.

במלחמת העולם השנייה בשנת 1941 כבשו הבריטים את אריתריאה. בתקופת הממשל הבריטי באריתריאה, שימשה אריתריאה לעיתים קרובות כמקום מעצר של אנשי האצ"ל והלח"י שנלחמו למען עצמאות היהודים וכנגד שלטונות המנדט הבריטי. בין הכלואים היו ראש ממשלת ישראל לעתיד, יצחק שמיר וחיים קורפו, לימים חבר הכנסת ושר בממשלת ישראל.

סמוך לאחר הקמת מדינת ישראל, עלו יהודים אריתראים רבים לישראל, בעיקר במסגרת מבצע על כנפי נשרים. בשנות החמישים עדיין חיו 500 יהודים במדינה. החתונה היהודית האחרונה בבית הכנסת אסמרה נחגגה במהלך אותו עשור. בית הכנסת שימש גם יהודים שהגיעו מכל רחבי אפריקה כדי לקיים שם את הימים הנוראים.

בשנת 1961 החלה מלחמת העצמאות של אריתריאה לאחר שאריתריאה סופחה על ידי אתיופיה, ואריתריאים החלו להילחם למען העצמאות. היהודים החלו לעזוב את אריתריאה.

בתחילת שנות ה-70 גברה ההגירה היהודית בגלל התגברות האלימות בין אריתריאה לאתיופיה, ומשום שההחונטה הצבאית האתיופית ששלטה גם באריתריאה, הנהיגה את מדיניות הסוציאליזם האתיופי שמטרתה הייתה להלאים את הרכוש הפרטי ולהנהיג משטר סוציאליסטי. בשנת 1975 פונו הרב הראשי וחלק גדול מהקהילה. יהודים אריתראים רבים על לישראל, ואילו אחרים נסעו לאירופה או לצפון אמריקה. עד אז נותרו רק 150 יהודים במדינה.

אריתריאה רשמית קיבלה את עצמאותה בשנת 1993. באותה שנה הקימו אריתריאה וישראל יחסים דיפלומטיים מלאים. באותה תקופה נותרו רק קומץ יהודים באריתריאה. כולם, למעט אחד, נפטרו או היגרו.

כיום נותר באריתריאה רק יהודי יליד אחרון, סמי כהן, שמנהל עסק ייבוא וייצוא, ומבקר בקביעות בבית הכנסת אסמרה. ישנם גם כמה יהודים שאינם ילידי אריתריאה המתגוררים באסמרה, חלקם ישראלים הקשורים לשגרירות ישראל באריתריאה.

היהדות אינה אחת מארבע הדתות המוכרות על ידי הממשלה האריתראית.

## קישורים חיצוניים
* 
*  בת־ציון עראקי קלורמן, מפגשים באריתריאה ובאתיופיה

## הערות שוליים

קטגוריה:יהדות ארצות האסלאם
קטגוריה:אריתריאה: קבוצות אתניות
חמד בן ח'ליפה אאל נהיאן

השייח' **חמד בִּן ח'ליפה אאל נהיאן** (בערבית: **حمد بن خليفة آل نهيان**), היה ידוע גם כ**עאדל אל-עתיבה**, הוא איש עסקים מאיחוד האמירויות הערביות, ובן למשפחת המלוכה השולטת (בית נהיאן) באבו דאבי. ידוע בניסיונו הכושל לרכוש מחצית מקבוצת הכדורגל הישראלית בית"ר ירושלים זמן קצר לאחר הנורמליזציה בין ישראל לאיחוד האמירויות.

## ביוגרפיה
אביו של חמד בן ח'ליפה הוא השייח' ח'ליפה בן מוחמד בן ח'ליפה אל נהיאן ואמו היא מוזה אל-עותייבה. אביו התגרש מאמו והוא השתמש בשם עאדל אל-עותבייה. באפריל 2019 קיבל אישור לשנות את שמו לשייח' חמד בן ח'ליפה אל נהאין. הוא קרוב רחוק של משפחתו של נשיא איחוד האמירויות הערביות, ח'ליפה בן זאיד אאל נהיאן. נשוי עם ארבעה ילדים, שלושה בנים ובת.

על פי דבריו
ב-1993 קיבל תואר שני במנהל עסקים ויחסים בינלאומיים מאוניברסיטת קליפורניה באירוויין. על פי אתר האינטרנט שלו את הוא צבר את הונו בעסקי המטבעות הדיגיטליים.

על פי האתר של חמד בִּן ח'ליפה הוא "מאמין בשיתוף פעולה עולמי באמצעות פרלמנט בינלאומי". בנוסף, הוא תומך בפרויקטים בתחום הבריאות, ושותף לפרויקטים הומניטריים רבים, עם דגש על פרויקטים באנרגיה וחינוך. כמו כן, תורם גם לצדקה. כתומך נלהב בנורמליזציה עם ישראל הזמין בשמחת תורה שלאחר הסכם הנורמליזציה בין ישראל לאיחוד האמירויות את הזמר עומר אדם לבקר ולחגוג עם הקהילה היהודית בדובאי. המוצר הראשון ששווק במשותף על ידי איחוד האמירויות הערביות וחברות ישראליות הוכרז על ידי מחלקת הפרויקטים של HBK, בשותפות עם Sure Universal, שבסיסה בישראל.

### העסקה עם בית"ר ירושלים
בדצמבר 2020 הסכים לרכוש ממשה חוגג 50% מהבעלות על קבוצת הכדורגל הישראלית בית"ר ירושלים. העסקה נעשתה בתיווכו של נאום כהן, איש עסקים יהודי-אוקראיני הפועל באיחוד האמירויות ונמצאת בתהליכי אישור של הוועדה להעברת זכויות. בתצהיר שהגיש להתאחדות לכדורגל בישראל כדי שיאשרו את רכישת בית"ר ירושלים כתב כי הונו הוא כ-1.6 מיליארד דולר, אולם בדיקה של ההתאחדות גילתה שהנכס המרכזי בהצהרה הוא אג"ח של ונצואלה שנרכש בשווי 1.5 מיליארד דולר, אך הוא אינו סחיר וערכו אפסי. כמו כן נמצא כי בבעלותו עשרות חברות לא פעילות, וכי בן חליפה קשור לאנשים ששמם נקשר, בין היתר, בהונאות ובהלבנת הון. בפברואר 2021 משכה בית"ר ירושלים את הבקשה לאישור.

## קישורים חיצוניים
* 

* רועי קייס, השייח' בן ח'ליפה: הכירו את הבעלים החדש של בית"ר, באתר כאן 11, 7 בדצמבר 2020
* 
* 
* רועי קייס, תיעוד חמד בן ח'ליפה, במסגרת ברכות ליום העצמאות האמירתי, בחשבון הטוויטר של הכתב, 13 בדצמבר 2020

## הערות שוליים

קטגוריה:בית נהיאן
קטגוריה:אנשי עסקים אמירתים
קטגוריה:מוסלמים סונים
ג'ורג' פ. סמית'

**ג'ורג' פרסון סמית** (באנגלית: **George Pearson Smith**; נולד ב-10 במרץ 1941) הוא כימאי אמריקאי, זוכה פרס נובל לכימיה לשנת 2018 ביחד עם פרנסס המילטון ארנולד וגרג וינטר, "על שימוש בנגיפים תוקפי חיידקים (בקטריופאג'ים) לשם ייצור חלבונים, בהם נוגדנים של מערכת החיסון". מכהן כפרופסור באוניברסיטת מיזורי.

## ביוגרפיה
סמית נולד ב-10 במרץ 1941 בקונטיקט.

סמית סיים לימודי דוקטורט באוניברסיטת הרווארד ואת הפוסט-דוקטורט ביצע באוניברסיטת ויסקונסין–מדיסון (ביחד עם אוליבר סמיתיס). כיהן כפרופסור אורח באוניברסיטת דיוק בשנים 1983–1984.

סמית נשוי ליהודייה והוא הכריז כי הוא קשור עמוקות לזהותה היהודית של משפחתו. למרות זאת, הוא הביע תמיכה בתנועת ה-BDS.

## קישורים חיצוניים

## הערות שוליים

קטגוריה:זוכי פרס נובל לכימיה
קטגוריה:זוכי פרס נובל אמריקאים
קטגוריה:זוכי פרס נובל לשנת 2018
קטגוריה:בוגרי הוורפורד קולג'
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת מיזורי
קטגוריה:אמריקאים שנולדו ב-1941
טונגלון סיסוליט

**טונגלון סיסוליט** (בלאית: **ທອງລຸນ ສີສຸລິດ**; נולד ב-10 בנובמבר 1945) הוא פוליטיקאי, המכהן מאז מרץ 2021 כנשיא לאוס. כמו כן כיהן כראש ממשלת לאוס מאפריל 2016 ועד לבחירתו לנשיאות. בשנים 2001–2016 כיהן כסגן ראש הממשלה וכשר החוץ בשנים 2006–2016. בנוסף על כך, הוא חבר הלשכה הפוליטית של המפלגה המהפכנית העממית.

בצעירותו התחנך בברית המועצות ובווייטנאם. בעבר כיהן בתפקידים פוליטיים רבים, ובהם: סגן שר החוץ בשנים 1987–1992, שר העבודה והרווחה החברתית בשנים 1993–1997, וחבר האספה הלאומית בין השנים 1998– 2000.

ב-23 בינואר 2016 נבחר על ידי קונגרס הוועידה לכהן כראש הממשלה. בנוסף ללאית, הוא דובר וייטנאמית, רוסית ואנגלית.

## קישורים חיצוניים

קטגוריה:לאוס: פוליטיקה
קטגוריה:נשיאי מדינות
קטגוריה:ראשי ממשלות
קטגוריה:מעוטרי עיטור הידידות (רוסיה)
קטגוריה:ילידי 1945
מלכודת תיירים

[שמאל|ממוזער|שלט חוצות המפרסם את מוצרי [Wall Drug ]]
[שמאל|ממוזער|שלטי הכוונה לחנות המזכרות וליציאה, האקווריום של ריפלי, [מירטל ביץ']]
[ממוזער|"מלכודת התיירות של [דה יופרס ", חצי האי העליון של מישיגן]]
**מלכודת תיירים** היא אטרקציה תיירותית, שמיועדת למשוך תיירים ואת כספם. בדרך כלל, מלכודות תיירים מספקות שירותים, בידור, אוכל, מזכרות ומוצרים אחרים שתיירים יכולים לרכוש אותם.

בעוד שאטרקציות תיירותיות עשויות להיחשב על ידי תיירים כבילוי מהנה ומעניין, לביטוי "מלכודת תיירים" יש הקשר שלילי, והוא מביע אכזבה מבית העסק עצמו. לדוגמה, עסקים המציבים שלטי פרסום לאורך כביש מהיר על מנת להסיט מטיילים מהכביש למקום העסק (למשל מסעדה), כאשר העסק עצמו מתגלה כאכזבה בין בשל איכות ירודה, מיקומו באזור מסחר צפוף, מחירים מופקעים או אף הונאה של ממש.

## ראו גם
* חנות מזכרות
* אטרקציה תיירותית

## הערות שוליים

קטגוריה:אטרקציות תיירותיות
Friends (אלבום)

**Friends** (בעברית: **חברים**) הוא אלבומו הרביעי של המוזיקאי הבריטי אלטון ג'ון, והפסקול הראשון שהלחין. הוא יצא לאור ב־5 במרץ 1971, על ידי "סרטי פרמאונט", כפסקול סרט הנושא את אותו שם שיצא באותה השנה . היה זה פרויקט שג'ון וברני טופין לקחו על עצמם בין שני סיבובי ההופעות הראשונים בארצות הברית, על הפריצה התקשורתית והמסחרית שחלה במהלכם.

האלבום הוסמך כאלבום זהב על ידי איגוד תעשיית ההקלטות האמריקאי, והיה לאלבום הזהב השלישי שלו במדינה זו בתוך חודשים ספורים (בהמשך ל־"Elton John" ו־"Tumbleweed Connection" שהגיעו למעמד אלבום זהב שם בפברואר ובמרץ אותה שנה, בהתאמה). לרצועת הנושא הייתה הצלחה מסוימת בארצות הברית, כשהגיעה למקום ה־34 במצעד שם. האלבום היה מועמד לפרס גראמי בקטגוריית "הפסקול הטוב ביותר" ב־1972.

האלבום לא יצא בנפרד על גבי תקליטור, אך הוא נכלל (בסדר שירים שונה) באלבום האוסף הכפול של ג'ון, "Rare Masters" , שיצא ב־1992. ב־2021 האלבום יצא בהנפקת ויניל חדשה.

## רקע
לאחר הופעותיו המוצלחות של ג'ון במועדון הטרובדור שבארצות הברית בסוף אוגוסט 1970, חזרו ג'ון וטופין לבריטניה לארבעה שבועות, לאחריהם היה צריך ג'ון לחזור לארצות הברית כדי להתחיל שם סיבוב הופעות נוסף. בבריטניה ג'ון אומנם הופיע, אך עדיין לא פרץ תודעתית ומסחרית ככוכב. לאחר שג'ון גילברט, שאביו לואיס גילברט הפיק וביים את הסרט "Friends", האזין לאלבום "Elton John", הוא הגיע לג'ון ולטופין עם הצעה לכתוב ולהלחין את פסקול הסרט. ג'ון הסכים. מכיוון שההקלטות נדחסו להפסקה שבין שני סיבובי ההופעות בארצות הברית ונותרו פחות מארבעה שבועות לעבוד, העבודה הייתה לחוצה, "סשן פאניקה" בלשונו של ג'ון (ג'ון חשב של"פרמאונט" היה חשוב להוציא את האלבום מהר, כדי לנצל את המומנטום שלו בארצות הברית, כששני אלבומים שלו היו במצעדים שם). מכיוון שהזמן היה בהול ולא היו מספיק שירים, תרם ג'ון לפסקול שני שירים מעתודת השירים שלו: "Honeyroll" ו־"Can I Put You On". שירים אלה עדיין לא נכללו באלבום, אך ג'ון ביצע אותם בהופעות באותה תקופה. לימים הביע ג'ון חרטה על כך שנתן את השירים לפסקול במקום לכלול אותם באלבום שלו. השיר "Can I Put You On" נכלל באלבום הבא, אלבום ההופעה "17-11-70".

הזכויות על הפסקול שייכות ל"יוניברסל מיוזיק גרופ", ששותפה עם ג'ון על הזכויות על המוזיקה שלו, וכן היא בעלת הזכויות על הקטלוג של .

האלבום היה מועמד לפרס גראמי ב־1972 בקטגוריית "הפסקול הטוב ביותר".

## רשימת השירים

## משתתפים
המידע נלקח מהערות האלבום.
* אלטון ג'ון – זמרה, פסנתר
* קיילב קוואיי  – גיטרה ("Can I Put You On", "Honey Roll")
* די מארי  – גיטרה בס ("Can I Put You On", "Honey Roll")
* נייג'ל אולסון  – תופים ("Can I Put You On", "Honey Roll")
* רקס מוריס – סקסופון טנור ("Honey Roll")
* פול בקמסטר – תזמור
* לזלי דאנקן  – קולות רקע
* מדלן בל  – קולות רקע
* ליזה סטרייק – קולות רקע

### הפקה
* גאס דאג'ן  – מפיק
* ג'ון גילברט – מפיק בפועל
* ג'פרי קייבל – טכנאי קול

## סינגלים
הסינגל "Friends" אינו סינגל רגיל של ג'ון ואינו נחשב לסינגל שבא לאחר "Your Song", אלא הוא היה חלק מן הפסקול ושיר הנושא של הסרט.

## נתוני מכירות

## קישורים חיצוניים

## ביאורים

## הערות שוליים

קטגוריה:אלבומי אלטון ג'ון
קטגוריה:פסקולים באנגלית
קטגוריה:אלבומים שהופקו על ידי גאס דאג'ון
קטגוריה:פסקולי סרטים
קטגוריה:אלבומי חברת יוניברסל מיוזיק גרופ
מוות ל-2020

**מוות ל-2020** (באנגלית: **Death to 2020**) הוא סרט מוקומנטרי-קומי שחור בריטי, שנוצר על ידי יוצרי האנתולוגיה "מראה שחורה", צ'ארלי ברוקר ואנבל ג'ונס עבור נטפליקס. סרט הספיישל נועד ללעוג לשנת 2020, ולאירועים שהתרחשו בה והובלטו בעקבות התפרצות מגפת הקורונה, בין היתר.

## עלילה
כשהן מתראיינות לכאורה לסרט תיעודי, דמויות הסרט דנות על אירועי שנת 2020, זאת כשבין הראיונות נעשה שימוש בשילוב בין מידע אמיתי למידע סאטירי. הנושא הכללי בו הסרט עוסק הוא התפרצות מגפת הקורונה, ובמיוחד בארצות הברית ובבריטניה. בנוסף, חלק מהסרט עוסק גם בבחירות לנשיאות ארצות הברית 2020.

האירועים בחלקה המוקדם של השנה כוללים את החלק האחרון של מכת השריפות באוסטרליה, נאומי הסביבה של גרטה תונברג ב, עזיבתם של הנסיך הארי ורעייתו מייגן את בית המלוכה הבריטי, טקס פרסי אוסקר ה-92, רצח ג'ורג' פלויד במאי 2020 והמחאות שבאו לאחר מכן, לרבות פרשנות לתצלומו של דונלד טראמפ בכנסיית סנט ג'ון וההפגנות בבריטניה, במהלכן הוסר פסלו של אדוארד קולסטון בבריסטול.

בנושא מגפת הקורונה, הדמויות מגיבות על הנאום המלכותי של המלכה אליזבת' השנייה, שני הסגרים הלאומיים באנגליה, התפוצה המקוונת של מידע כוזב, הניסויים הקליניים בחיסונים והשימושים הראשונים בחיסון של פייזר ושל Tozinameran. בכל הנוגע לבחירות לנשיאות ארצות הברית 2020, בין הנושאים הנידונים נכללים זיכוייו של דונלד טראמפ מניסיון ההדחה, הבחירות המקדימות למפלגה הדמוקרטית בהן התמודדו ברני סנדרס וג'ו ביידן שהפך למועמד הדמוקרטי, העימותים הנשיאותיים בין ביידן לטראמפ, דיווחי הניו יורק טיימס על החזרי המס של טראמפ ובחירתו של ביידן את קמלה האריס כסגניתו; וכמו כן, לאחר ניצחונו של ביידן בבחירות, את ניסיונותיו של טראמפ לבטל את התוצאות בסדרת טענות כוזבות והגשת תביעות משפטיות לא מוצלחות.

הסרט מסתיים כשהדמויות השונות מנבאות בהלצה את אירועי שנת 2021.

## צוות השחקנים
ב-7 בדצמבר 2020, נחשף כי השחקנים הבאים יופיעו בסרט הספיישל:
* סמואל ל. ג'קסון
* יו גרנט
* ליסה קודרו
* לזלי ג'ונס
* ג'ו קירי
* קומייל ננג'יאני
* טרייסי אולמן
* כריסטין מיליאוטי
* דיאן מורגן
* שמשון קאיו

## הפקה
בסוף נובמבר 2020, השחקן יו גרנט חשף את קיומו של הפרויקט במהלך ריאיון ל"ניו יורק מגזין", במהלכו אמר כי ברוקר כתב סרט מוקומנטרי על שנת 2020, שנשלטה בעיקר על ידי התפרצות מגפת הקורונה, שתוארה על ידי רבים כגרסה אמיתית של פרק ב"מראה שחורה". ברוקר חשף שגרנט ישחק היסטוריון שמתראיין על אירועי השנה החולפת.

פרטים נוספים על סרט הספיישל הוכרזו בתחילת דצמבר 2020, כולל רשימת שחקנים נוספים שישתתפו בו.

## קישורים חיצוניים

#### ביקורות
* 
* 
* 

## הערות שוליים

קטגוריה:מגפת הקורונה בטלוויזיה
קטגוריה:נטפליקס: סרטים
קטגוריה:ספיישלים טלוויזיוניים
קטגוריה:סרטי קומדיה שחורה
קטגוריה:סרטים מוקומנטריים
קטגוריה:סרטים בריטיים משנת 2020
קטגוריה:סרטי 2020
הביצים הגורליות

**הביצים הגורליות** (ברוסית: **Роковые яйца**) הוא ספר נובלה סאטירי מאת מיכאיל בולגקוב, סופר סובייטי ומחזאי. הספר נכתב בשנת 1924 ופורסם לראשונה בשנת 1925. הרומן היה פופולרי למדי, אך ספג ביקורת רבה מצד מרבית המבקרים הסובייטים משום שלעג למהפכה הרוסית של שנת 1917 ולהנהגה של ברית המועצות.

## רקע
בשנת 1924 בולגקוב כבר היה סופר די ידוע. הוא פרסם כמה סיפורים קצרים, כולל "Dyavoliada", אשר מבחינה מסוימת היה מבשרו של ספרו המפורסם "האמן ומרגריטה", והחל לפרסם את הרומן הראשון שלו, "הגווארדיה הלבנה". בולגקוב סיים לכתוב את "הביצים הגורליות" בתחילת אוקטובר 1924, ופרסם אותו בכתב העת "Nedra" בפברואר 1925; מהדורה מקוצרת פורסמה גם בחודשים מאי-יוני 1925 בכתב העת "Krasnaya Panorama", תחת הכותרת "קרן החיים" (ברוסית: Луч жизни). בולגקוב הקריא את הרומן בכמה אסיפות חברתיות שונות, שם הוא זכה לקבלת פנים חיובית.

## עלילת הספר
ניתן לתאר את הביצים הגורליות כרומן מדע בדיוני סאטירי. הגיבור הראשי שלה הוא זואולוג מזדקן, ולדימיר איפטיביץ' פרסיקוב, מומחה לדו-חיים. הקריין מתחיל את הסיפור במוסקבה של 1928, שנראה כי הצליחה להתגבר על ההשפעות ההרסניות של מלחמת האזרחים ברוסיה והפכה לעיר משגשגת. אחרי תקופה ארוכה של הזנחה, המחקרים במכון הזואולוגי התחדשו. לאחר שעזב את המיקרוסקופ שלו למשך מספר שעות, פרסיקוב לפתע הבחין כי המיקרוסקופ, אשר הושאר לא ממוקד, יצר קרן אור אדומה; אמבה שנותרה תחת אור זה הראתה שיעור מוגבר ובלתי אפשרי של ביקוע בינארי, מתרבה במהירות עצומה ומפגינה תוקפנות יוצאת דופן. ניסויים מאוחרים יותר עם מצלמות גדולות - בשביל ליצור קרן אור גדולה יותר – אישרו שאותה מהירות רבייה מוגברת חלה על אורגניזמים אחרים, כמו צפרדעים, אשר התפתחו ויצרו דור חדש של צפרדעים בתוך יומיים בלבד. המצאתו של פרסיקוב נודעה במהרה לעיתונאים, ובסופו של דבר למרגלים זרים ולג.פ.או., השירות החשאי הסובייטי. במקביל, במדינה מתפרצת מחלה לא ידועה אשר מדביקה את כל התרנגולות וגורמת להכחדתם המוחלטת ברוסיה הסובייטית, אבל באופן מסתורי נעצרת בגבולות האומה ואינה ממשיכה הלאה. מנהל סובחוז אלכסנדר סמנוביץ' רוק (ששמו מהווה משחק מילים על שם הספר, "רוק" פירושו גורל) מקבל הרשאה רשמית להחרים את הציוד של פרסיקוב, ולהשתמש בהמצאה כדי לנסות להחזיר את אוכלוסיית התרנגולות לקדמותה. עם זאת, ביצי התרנגולות המיובאות מחוץ למדינה נשלחות, בטעות, למעבדתו של פרסיקוב בעוד ביצי הזוחלים המיועדות לפרופסור מגיעות לידי החקלאים. כתוצאה מכך, רוק מגדל כמות עצומה של נחשים גדולים, יענים ותנינים גדולים ותוקפניים אשר מתחילים לתקוף בני אדם. בבהלה שבאה לאחר מכן, פרסיקוב נהרג על ידי האספסוף - המאשים אותו בהופעתם של הנחשים - ומצלמותיו מנופצות. הצבא האדום מנסה לעכב את הנחשים, אך רק בואו של מזג האוויר הקר של אוגוסט – שתואר כדאוס אקס מכינה – עוצר סופית את פלישתם של הנחשים. בטיוטה קודמת הרומן מסתיים בזירת ההרס המוחלט של מוסקבה בידי הנחשים.

## קישורים חיצוניים
* 
* הביצים הגורליות, ספרי עליית הגג

קטגוריה:ספרים רוסיים
קטגוריה:סאטירה
איליושין Il-80

**איליושין IL-80** (רשמית: **IL-86VZPU**, על פי סיווג נאט"ו: **Maxdome**) הוא מטוס המשמש כעמדת פיקוד אווירית, שפותחה בסוף שנות ה-80 בלשכת העיצוב איליושין על בסיס מטוס הנוסעים IL-86.

המטוס נועד לפנות את ההנהגה הצבאית הבכירה במדינה בתקופת איום ולשלוט בו זמנית על הכוחות המזוינים בסכסוך בכל עוצמה, כולל מלחמה גרעינית רחבת היקף. המטוס מצויד במתקני תקשורת, מערכות תומכות חיים, תחנת כוח חזקה ומסוגל לעבוד באופן אוטונומי לחלוטין ומצויד בארבעה מנועים. הצוות כולל מפעילי מערכות וקציני בקרת לחימה. מידע מפורט על מטוס זה מהווה סוד מדינה.

## היסטוריה
הטיסה הראשונה בוצעה ב-29 במאי 1985 מנמל התעופה פרידאצ'ה . המטוס נועד לשלוט בכוחות הצבא במקרה של סכסוך מזוין תוך שימוש בנשק גרעיני. בעת יצירת IL-80 ננקטו צעדים להפחתת ההשפעה של הגורמים המזיקים של פיצוץ גרעיני: למשל, היעדר חלונות במטוס.

טווח ומשך הטיסה שלו חייבים להבטיח את נסיגת מטה המפקד העליון מהאזור המאויים במקרה של סכנת מלחמה בכל עוצמה; על המטוס להיות מוגן מפני נשק להשמדה המונית, כולל הגנה מפני זיהום רדיואקטיבי; על המטוס להיות בעל ציוד המספק שליטה על כל סוגי הכוחות המזוינים, כולל שימוש במערכות ACS ו-TCS, כולל ציוד תקשורת VLF; המטוס חייב להיות מסוגל לשימוש אוטונומי במקרה של כשל בציוד הקרקע והלוויין במערכות ממסרי תקשורת וניווט; בנוסף, ההסתברות לכשלים נמוכה פי 10 מאשר למטוסים צבאיים.

מבחינה ויזואלית, Il-80 שונה מאב הטיפוס שלו בעיקר בשל נוכחות של תא תקורה גדול באף גוף המטוס, בו ממוקם ציוד אלקטרוני שונה. אין אשנבים, יש עמודים נוספים עם ציוד חשמלי בכנף. לשניים מתוך ארבעת המטוסים יש אפשרות תדלוק באוויר. בחלק הזנב מותקנת אנטנת כבלים לשקע VLF באורך של כ-8 קילומטרים המשמשת לתקשורת עם צוללות. בניגוד לאב-טיפוס שלו (IL-86), למטוס מבנה כנף וגוף מחוזק. זה נעשה כדי להפחית את השלכות ההשפעה על המטוס מפיצוץ גרעיני אפשרי. המטוס התגלה ככבד מאוד, מה שדרש עבורו מסלול הכנה טוב, כמו גם טייסים בעלי הכשרה גבוהה להמראה ונחיתה. המשקל הכבד הצריך התקנת ארבעה ציודי נחיתה ב-Il-80. על כנף המטוס מותקנים עמודים, בהם נמצאים מחוללי כוח לציוד אלקטרוני.

IL-80 אינו מצויד בכלי נשק. הגנה על מטוסים ניתנת על ידי מטוסי קרב שמלווים אותו.
ימין|ממוזער|ארבעה Il-80 ושני Il-76SK בנמל התעופה צ'קאלובסקי, 2011
סך הכל נוצרו 4 מטוסים כאלה (מספרי רישום (RNVS) USSR-86146, USSR-86147, USSR-86148, USSR-86149). כולם פועלים בטייסת בקרת תעופה וממסר נפרדת של חטיבת התעופה השמינית המיוחדת בחיל האוויר הרוסי, מאז 1997 הם מהווים חלק מטייסת התעופה השלישית שהוקמה (יחידה 15650) שבסיסה בנמל התעופה צ'קאלובסקי. ב-9 במאי 2010, מטוס מדגם RNVS RF 86147 (93645 השתתף בחלק האווירי של המצעד לכבוד יום השנה ה-65 לניצחון במלחמה הפטריוטית הגדולה במוסקבה. בנוסף לארבעה מטוסי Il-80, נבנו 2 מטוסי Il-76SK (Il-76VKP), בעלי מספרי רישום USSR-76450 ו-USSR-76451, דומים בהרכב הציוד ובמשימות המיועדות גם הם חונים באותו שדה תעופה שחונים ארבעת מטוסי ה-IL-80. בתחילת 2019 אחד מארבעת המטוסטים, המטוס עם רישום כנף RF-93642 הועבר לנמל התעופה בעיר טאגאנרוג במחוז רוסטוב, שבדצמבר 2020 דווח על גניבת רכיבים יקרים ממנו כולל ציוד רדיו מתקדם.

ארצות הברית מפעילה מטוס דומה מדגם בואינג E-4 .

## קישורים חיצוניים

* תמונות המטוס

## הערות שוליים

קטגוריה:חיל האוויר הרוסי
קטגוריה:מטוסי איליושין
קטגוריה:מטוסים רוסיים
מרצדס-בנץ W153

**מרצדס-בנץ W153** (בגרמנית: **Mercedes-Benz W153**, קרוי גם: **Mercedes-Benz 230 W153**) היא מכונית סלון, אשר בנוסף יוצרה במספר תצורות קבריולה, על ידי יצרנית הרכב הגרמנית **[[מרצדס-בנץ]]** בין השנים 1943–1938, בגרמניה ובארגנטינה.

## תצורות "מרצדס-בנץ W153"
* 4 דלתות – סלון
* 2 דלתות, 2 מושבים - קבריולה - דגם "Cabriolet A"  
* 2 דלתות, 4 מושבים – קבריולה - דגם "Cabriolet B"
* 4 דלתות, 4 מושבים - קבריולה - דגם "Cabriolet D"

## "מרצדס-בנץ W153"
* יוצרו 4,262 יחידות.
* דגם "מרצדס-בנץ W153" פותח על ידי "Hans Gustav Röhr" .
* מנוע קדמי, הנעה אחורית.
* בלמים: בלמי נעליים הידראוליים בכל הגלגלים.
* מצמד: פלטה אחת יבשה, מתוצרת "Komet-Mecano, F&S"
* קיבולת מכל דלק - 50 ליטר + 4.5 ליטר רזרבה.
* צמיגים: 16x6.00 אינץ'.
* רדיוס סיבוב: 5.9 מטר.
* דגמי "מרצדס-בנץ W153" צולמו לסרטי קולנוע רבים.
### מחיר
* 5,875 רייכסמארק, דגם 4 דלתות סלון, שנת 1938, בגרמניה.
* 9,500 רייכסמארק, דגם "Cabriolet A", שנת 1938, בגרמניה.
* 7,615 רייכסמארק, דגם "Cabriolet B" שנת 1938, בגרמניה.
* 8,375 רייכסמארק, דגם "Cabriolet D" שנת 1938, בגרמניה.

## גלריה

קובץ:Mercedes-Benz 230.jpg | "מרצדס-בנץ W153"
קובץ:Mercedes-Benz W153 (1) Travelarz.JPG | "מרצדס-בנץ W153" - קבריולה
קובץ:MBW153chassis.jpg | שלדה של דגם "מרצדס-בנץ W153"


## ראו גם
* מרצדס-בנץ W108
* מרצדס-בנץ W111
* מרצדס-בנץ W112
* מרצדס-בנץ W114
* מרצדס-בנץ W120
* מרצדס-בנץ W180
* מרצדס-בנץ T2

## קישורים חיצוניים

* אתר מרצדס-בנץ העולמי
* אתר מרצדס-בנץ ישראל

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1938
W153
קטגוריה:כלי רכב גרמניים
קטגוריה:כלי רכב המורכבים בארגנטינה
מתתיהו לונץ

**מתתיהו לונץ** (5 ביוני 1894 – 27 בספטמבר 1979) היה בנקאי ופעיל ציבור ב ובישראל.
ממוזער|ספסל לזכרם של אסתר ומתתיהו לונץ בחיפה

## קורות חיים
מתתיהו לונץ נולד בירושלים לדבורה (לבית עקיבא ריטבסקי) ואברהם משה לונץ, חוקר ארץ ישראל.

לונץ החל לעבוד בבנק אפ"ק ביפו ב-1913. ב-1919, אחרי פטירת אביו, עבר לעבוד בסניף בירושלים. בין לבין, בזמן מלחמת העולם הראשונה גויס לצבא העות'מאני כצנזור.

לאחר מכן הועבר לצפת על מנת לשמש מנהל הסניף המקומי של הבנק לכעשר שנים. בצפת החל בפעילות ציבורית ושימש יו"ר ועד הקהילה העברית. בזמן מאורעות תרפ"ט עמד יחד עם בנקאי אחר, אליהו קלינגר, בחזית השטח היהודי על מנת לרסן את פעילות הערבים.

ב-1930 עבר לטבריה לטובת ניהול סניף אפ"ק המקומי. גם שם שימש כיו"ר ועד הקהילה וככזה תרם למיתון הסכסוכים בין הקהילה היהודית לשכניה הערבים.

מטבריה עבר לחיפה ב-1936. היו אלו ימי העלייה החמישית והעיר התפתחה במהירות. ב-1953 "הוחזר" לירושלים, אך במהרה חזר לחיפה.

גם בחיפה שימש בתפקידים ציבוריים כגון יו"ר הוועד המקומי של קרן היסוד, חבר הקוּרָטוֹרְיוֹן (חבר נאמנים) של בית הספר הריאלי העברי, נשיא לשכת המסחר העירונית, יו"ר אגודת בית שבתי לוי, יו"ר המועדון הימי והכלכלי מיסודו של החבל הימי לישראל, נשיא סניף רוטרי, יקיר העיר חיפה. משנת 1957 החל לשמש כקונסול כבוד של דנמרק בחיפה וסמלה של דנמרק התנוסס על בית המשפחה.

## משפחתו
אחיו יעקב לינץ (לונץ), תרגם את הספר בת ירושלים הקטנה של מרים הרי. תחת הפסבדונים יעקב אסיא. אחותו חנה לונץ בולוטין, סופרת.

ב-1920 התחתן עם אסתר לבית משפחת ברקוף מזכרון יעקב.

ילדיו הם דבורה גורי, שהייתה אלחוטנית ב והמשיכה אחר כך בשירות המדינה. תרזה גויסה במלחמת העצמאות לפלמ"ח שם הייתה מזכירה פלוגתית ומאוחר יותר נישאה לרב חובל עמנואל קלמפרר ורמי לונץ, תת-אלוף בחיל הים הישראלי.

### עץ משפחה

## הנצחה
תמיכתו באגודת צופי ים נענתה בקריאת סירת מפרשים "מתתיהו לונץ" על שמו.

על שמו רחוב בחיפה. השם ניתן ב-1989.

## קישורים חיצוניים
* 
* 
* 

## לקריאה נוספת
* מתתיהו לונץ, בימים ההם, **רבעון לבנקאות**, איגוד הבנקים בישראל, גיליון 24, אדר ב' תשכ"ז, מרץ 1967

## הערות שוליים

קטגוריה:בנקאים ביישוב
קטגוריה:יקירי חיפה
קטגוריה:אנשי היישוב ילידי הארץ
קטגוריה:פעילי ציבור ישראלים
קטגוריה:דירקטורים ישראלים
קטגוריה:בוגרי המכללה האקדמית לחינוך ע"ש דוד ילין
מתתיהו
קטגוריה:ישראלים שנולדו ב-1894
קטגוריה:ישראלים שנפטרו ב-1979
קטגוריה:אישים הקבורים בבית הקברות חוף הכרמל